《赴会试南都美人家三首 其二》
明代·陈繗

百花无色鸟无声，别有春风不世情。月避婵娟沉恨海，云迷清响下悲城。

苏州隔座肠应断，司马当樽眼更明。睹此佳颜开此曲，蓝桥何处觅云英。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。